SL Uradni list Evropske unije L 263/12

DELEGIRANA UREDBA KOMISIJE (EU) 2015/1798

z dne 2. julija 2015

o popravku Delegirane uredbe Komisije (EU) št. 625/2014 o dopolnitvi Uredbe (EU) št. 575/2013 Evropskega parlamenta in Sveta z regulativnimi tehničnimi standardi, ki določajo zahteve za institucije v vlogah investitorja, sponzorja, prvotnega kreditodajalca in originatorja v zvezi z izpostavljenostmi prenesenemu kreditnemu tveganju

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (1) in zlasti člena 410(2) Uredbe,

ob upoštevanju naslednjega:

(1) Bolgarska, estonska, angleška, francoska, latvijska, litovska, madžarska in malteška jezikovna različica Delegirane uredbe Komisije (EU) št. 625/2014 (2) vsebujejo napako v naslovu.

(2) Grška, angleška, francoska, italijaska, latvijska, madžarska in malteška jezikovna različica vsebujejo napako v členu 1(c) Delegirane uredbe (EU) št. 625/2014.

(3) V estonski, grški, angleški, francoski, hrvaški, italijaski, madžarski, poljski, romunski, finski in švedski jezikovni različici Delegirane uredbe (EU) št. 625/2014 je stavčna struktura v členu 15(1) napačna.

(4) Angleška, francoska, latvijska in malteška jezikovna različica Delegirane uredbe (EU) št. 625/2014 vsebujejo napako v členu 16(3).

(5) V bolgarski, španski, češki, nemški, estonski, grški, angleški, francoski, hrvaški, italijanski, latvijski, litovski, madžarski, malteški, nizozemski, poljski, portugalski, romunski, slovaški, slovenski, finski in švedski jezikovni različici Delegirane uredbe (EU) št. 625/2014 je stavčna struktura v členu 22(1)(b) napačna.

(6) V vseh jezikovnih različicah člen 23(2) Delegirane uredbe (EU) št. 625/2014 napačno vsebuje točko (c), kjer bi moral biti ločen odstavek navedenega člena. Besedilo bi bilo treba popraviti, da bo jasno, da potrebnih pomembnih podatkov ni treba predložiti v vseh okoliščinah na ravni posameznega kredita in da je v nekaterih okoliščinah lahko zadostuje, da se pomembni podatki predložijo združeno.

(7) Delegirano uredbo (EU) št. 625/2014 bi bilo zato treba ustrezno popraviti.

(8) Ta uredba temelji na izvirnih osnutkih regulativnih tehničnih standardov, ki jih je Komisiji predložil Evropski nadzorni organ (Evropski bančni organ).

(9) Evropski nadzorni organ (Evropski bančni organ) je opravil odprta javna posvetovanja o izvirnih osnutkih regulativnih tehničnih standardov, na katerih temelji ta uredba, analiziral morebitne z njimi povezane stroške in koristi ter zaprosil za mnenje interesno skupino za bančništvo, ustanovljeno v skladu s členom 37 Uredbe (EU) št. 1093/2010 Evropskega parlamenta in Sveta (3) –

SPREJEL NASLEDNJO UREDBO:

Člen 1

Delegirana uredba (EU) št. 625/2014 se popravi:

1. zadeva samo bolgarsko, estonsko, angleško, francosko, latvijsko, litovsko, madžarsko in malteško jezikovno različico;

2. zadeva samo grško, angleško, francosko, italijansko, latvijsko, madžarsko in malteško jezikovno različico;

3. zadeva samo estonsko, grško, angleško, francosko, hrvaško, italijansko, madžarsko, poljsko, romunsko, finsko in švedsko jezikovno različico;

4. zadeva samo angleško, francosko, latvijsko in malteško jezikovno različico;

5. člen 22(1)(b) se nadomesti z naslednjim: „(b) kateri načini iz točk (a), (b), (c), (d) ali (e) drugega pododstavka člena 405(1) Uredbe (EU) št. 575/2013 so se uporabili za zadržanje neto ekonomskega deleža;“;

6. člen 23(2) se popravi: (a) točka (b) nadomesti z naslednjim: „(b) po kršitvi obveznosti, vključenih v dokumentacijo v zvezi z listinjenjem.“; (b) točka (c) se nadomesti z novim odstavkom 2a: „2a. Pomembni podatki o posameznih osnovnih izpostavljenostih se navadno predložijo za vsak kredit posebej; vendar se lahko v nekaterih primerih podatki predložijo združeno. Dejavniki, ki jih je treba upoštevati pri ocenjevanju ali združeno predloženi podatki zadostujejo, vključujejo razdrobljenost osnovne skupine in dejstvo, ali se izpostavljenosti v tej skupini upravljajo na podlagi skupine ali za vsak kredit posebej.“

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 2. julija 2015 Za Komisijo Predsednik Jean-Claude JUNCKER

(1) UL L 176, 27.6.2013, str. 1.

(2) Delegirana uredba Komisije (EU) št. 625/2014 z dne 13. marca 2014 o dopolnitvi Uredbe (EU) št. 575/2013 Evropskega parlamenta in Sveta z regulativnimi tehničnimi standardi, ki določajo zahteve za institucije v vlogah investitorja, sponzorja, prvotnega kreditodajalca in originatorja v zvezi z izpostavljenostmi prenesenemu kreditnemu tveganju (UL L 174, 13.6.2014, str. 16).

(3) Uredba (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (UL L 331, 15.12.2010, str. 12).